stanford-oval/wikipedia huggingface dataset:
אנדרה מרטינש

אנדרה רנאטו סוארש מרטינש (בפורטוגזית: André Renato Soares Martins; נולד ב-21 בינואר 1990 בסנטה מריה דה פיירה שבפורטוגל) הוא כדורגלן המשחק בעמדת הקשר.
קריירת מועדונים > ספורטינג ליסבון

לאחר שגדל במחלקת הנוער של ספורטינג ליסבון, הושאל מרטינש יחד עם שישה שחקנים נוספים לריאל מסאמה מהליגה הפורטוגלית השלישית. לקראת עונת 2010/2011, מאמן ספורטינג ליסבון הנכנס פאולו סרז'יו זימן אותו בחזרה לאימוני קדם העונה, ובחודש אוגוסט 2010 הוא הושאל למשך עונה לבלננסש מהליגה הפורטוגלית השנייה.
במהלך עונת 2011/2012 ישב מרטינש לעיתים על ספסל ספורטינג ליסבון, בעיקר בשל פציעות של חבריו לקבוצה. ב-20 באוקטובר 2011 הוא ערך את הופעת הבכורה הרשמית שלו במועדון, כשנכנס כמחליף בניצחון 2-0 על ספורטינג וסלוי במסגרת שלב הבתים של עונת 2011/2012 בליגה האירופית.
בעונת 2013/2014, בה סיימה ספורטינג ליסבון כסגנית אלופת פורטוגל, הבקיע מרטינש שלושה שערים ב-29 הופעות – הראשון מביניהם ב-15 בספטמבר 2013, בניצחון 2-0 על אולהאננסה. לאחר מינויו של ז'ורז'ה ז'זוש למאמן הקבוצה, התבקש מרטינש למצוא קבוצה חדשה, וב-30 ביוני 2016 עזב את המועדון.
קריירת מועדונים > אולימפיאקוס

ב-8 באוגוסט 2016 חתם מרטינש כשחקן חופשי באולימפיאקוס, אלופת ליגת העל היוונית שש פעמים ברציפות. בעונתו הראשונה הוא ערך 24 הופעות ליגה והבקיע שער אחד, וזכה עם המועדון באליפות השביעית ברציפות.
בעונת 2017/2018 ערך מרטינש תשע הופעות ליגה בלבד, בהן לא הבקיע שער.
קריירת מועדונים > לגיה ורשה

ב-6 בספטמבר 2018 חתם מרטינש על חוזה לעונה אחת בלגיה ורשה מליגת העל הפולנית, עם אפשרות להארכת החוזה. הוא זכה עם המועדון בשתי אליפויות פולין רצופות. בסך הכל שיחק במועדון במשך שלוש עונות וחצי, בהן ערך 94 הופעות ליגה והבקיע שני שערים.
קריירת מועדונים > הפועל באר שבע

ב-13 בינואר 2022 חתם מרטינש על חוזה לעונה וחצי בהפועל באר שבע מליגת העל הישראלית.
בתום עונת 2022/23 סיים מרטינש את דרכו בקבוצה.
קריירה בינלאומית

ב-10 ביוני 2013 ערך מרטינש את הופעת הבכורה שלו בנבחרת פורטוגל, בניצחון 1-0 על נבחרת קרואטיה במשחק ידידות.
תארים

הגביע הפורטוגלי: 2014/2015
אליפות יוון: 2016/2017
אליפות פולין: 2019/2020, 2020/2021
גביע המדינה: 2021/2022
אלוף האלופים: 2022
הערות שוליים

↑  Sete ex-juniores do Sporting às ordens de Filipe Ramos באתר Academia de Talentos, ‏ 27 ביולי 2009 (בפורטוגזית)
↑  Fábio Paím no Real Massamá, Rabiu Ibrahim a caminho באתר Sporting Apoio, ‏ 25 בספטמבר 2009 (בפורטוגזית)
↑  André Martins emprestado ao Belenenses por uma época באתר Público, ‏ 3 באוגוסט 2010 (בפורטוגזית)
↑  Martins reflects on 'great day' for qualified Sporting באתר הרשמי של אופ"א, 21 באוקטובר 2011 (באנגלית)
↑  Sporting ganhou ao Olhanense e continua perfeito como visitante באתר Público, ‏ 15 בספטמבר 2013 (בפורטוגזית)
↑  André Martins: "Gostava de ter saído de outra forma באתר Record, ‏ 25 ביוני 2016 (בפורטוגזית)
↑  Παίκτης του Ολυμπιακού ο Αντρέ Μαρτίνς באתר Sport 24, ‏ 8 באוגוסט 2016 (ביוונית)
↑  This is how Champions do it! באתר הרשמי של אולימפיאקוס, 2 באוקטובר 2016 (באנגלית)
↑  Diogo Figueiras e André Martins são heptacampeões gregos pelo Olympiacos באתר SAPO, ‏ 23 באפריל 2017 (בפורטוגזית)
↑  André Martins, um português a treinar à parte em Atenas באתר O Jogo, ‏ 12 ביולי 2018 (בפורטוגזית)
↑  Andre Martins Piłkarem Legii באתר הרשמי של לגיה ורשה, 6 בספטמבר 2018 (בפולנית)
↑  Polónia: Légia Varsóvia de André Martins e Rafael Lopes sagra-se campeão nacional באתר Record, ‏ 28 באפריל 2021 (בפורטוגזית)
↑  מוטי פשכצקי, ‏רשמי: אנדרה מרטינס חתם בהפועל באר שבע, באתר ערוץ הספורט, 13 בינואר 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרה מרטינש".
אפריקה המשוונית הצרפתית

אפריקה המשוונית הצרפתית (בצרפתית: Afrique équatoriale française; ובראשי תיבות - AEF) הייתה פדרציה של מושבות צרפת באזור אפריקה המשוונית, שהשתרעה בין נהר קונגו צפונה למדבר סהרה.
היסטוריה

הישות המכונה "אפריקה המשוונית הצרפתית" אוחדה ב-1910 מחמש טריטוריות שהיו בשליטת צרפת: קונגו הצרפתית, גבון, אובאנגי שארי, צ'אד וקמרון הצרפתית שהצטרפה לאחר מלחמת העולם הראשונה על אף שלא הוכרה כישות נפרדת עד 1920. המושל הכללי ישב בברזוויל ולו משנים בכל טריטוריה.
ב-1911 העבירה צרפת חלקים מכל טריטוריה לקמרון הגרמנית בעקבות משבר אגדיר. טריטוריות אלו הושבו לריבונות צרפתית לאחר תבוסת גרמניה במלחמת העולם הראשונה, כאשר קמרון עצמה הושמה תחת שלטון מנדט צרפתי, בהחלטת חבר הלאומים ולא אוחדה עם אפריקה המשוונית הצרפתית.
במהלך מלחמת העולם השנייה, לאחר תבוסת צרפת והקמת משטר צרפת של וישי, הוביל פליקס אבואה, מושל צ'אד, את מושבות אפריקה המשוונית הצרפתית להצטרפות לתנועת צרפת החופשית של הגנרל שארל דה גול, זאת כאשר מושבות אפריקה הצפונית הצרפתית, ואפריקה המערבית הצרפתית נותרו נאמנות למשטר וישי. בתחילה סירבה גבון להצטרף לשאר המושבות בתמיכה בצרפת החופשית, אך לאחר הקרב על גבון השתלטו על ליברוויל תומכי צרפת החופשית, והמושבות התאחדו בתמיכה בצרפת החופשית, והיו למרכז האסטרטגי של פעילות צרפת החופשית באפריקה.
תחת משטר הרפובליקה הרביעית (1946–1958) יוצגה הפדרציה בפרלמנט הצרפתי. בספטמבר 1958 במסגרת קבלת חוקת הרפובליקה הצרפתית החמישית נערך במדינות אפריקה המשוונית הצרפתית משאל עם בדבר המשך דרכן כמושבות צרפתיות. כל מדינות אפריקה המשוונית הצרפתית החליטו לקבל את החוקה החמישית והצטרפו לגוף בשם "הקהילה הצרפתית" כמדינות עצמאיות, והפדרציה "אפריקה המשוונית הצרפתית" פורקה. ב-1959 הקימו מדינות אלו גוף זמני בשם "איחוד הרפובליקות המרכז אפריקאיות" בטרם קיבלו עצמאות מלאה באוגוסט 1960.
אנדרוס טאון

| --- | --- |
 מדינה:  איי בהאמה איי בהאמה
 אי:  אנדרוס
 מחוז:  אנדרוס צפון
 גובה:  13 מטרים
  ‑ הנקודה הגבוהה:  20
 אוכלוסייה:  ‏
  ‑ בעיר:  2,443 (2012)
 קואורדינטות:  24°43′17″N 77°47′22″W﻿ / ﻿24.721388888889°N 77.789444444444°W﻿ / 24.721388888889; -77.789444444444 
 אזור זמן:  UTC -5
  מפת מיקום  מפה מפורטת   (למפת איי בהאמה מוגדלת) נסאו פריפורט קופרס טאון  קלרנס טאון  א ר ה ב  קובה איי טרקס וקייקוס  האוקיינוס האטלנטי הים הקריבי אנדרוס טאון (למפת איי בהאמה רגילה) נסאו פריפורט קופרס טאון  קלרנס טאון  א ר ה ב  קובה איי טרקס וקייקוס  האוקיינוס האטלנטי הים הקריבי אנדרוס טאון   he tabBackground:;tabBorder:#aaa;defaultTab:0;
 
אנדרוס טאון (באנגלית: Andros Town) היא עיר במחוז "אנדרוס צפון" באי אנדרוס שבאיי בהאמה. העיירה היא בירת האי. נכון ל-2012 בעיירה ישנם 2,433 תושבים. גובה העיירה הוא 13 מטרים מעל פני הים.
גאוגרפיה

אנדרוס טאון ממוקמת בחלקה הדרום־מערבי של המדינה, כ-60 קילומטר דרומית לבירה נסאו. השטח סביב אנדרוס מישורי ביותר. הים נמצא ליד העיירה מצפון־מזרחה. האזור מיושב בדלילות. בסביבות העיירה צומח בעיקר יער סוואנה.
אקלים > טמפרטורה

הטמפרטורה הממוצעת השנתית באזור היא 24 מעלות צלזיוס. החודש החם ביותר הוא אוגוסט, כאשר הטמפרטורה בחודש הזה היא 27 מעלות צלזיוס, והקר ביותר הוא ינואר, עם 20 מעלות צלזיוס בממוצע.
אקלים > גשמים

ממוצע הגשמים השנתי הוא 1,603 מילימטרים.
החודש עם כמות הגשמים הגדולה ביותר הוא יוני, עם ממוצע של 250 מ"מ של גשמים, והחודש עם כמות הגשמים הנמוכה יותר הוא ינואר, עם ממוצע של 21 מ"מ של גשמים.
הערות שוליים

↑  אנדרוס טאון. ב-geogames.
ערך זה הוא קצרמרבנושא יישובים. אתם מוזמנים לתרום לוויקיפדיה ו.
בותריולפיס

| בותריולפיס |
| --- | --- |
 
תקופה
סוף הדבון 387–360 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
מחלקה:: בעלי שריון
סדרה:: Antiarchi
משפחה:: Bothriolepididae
סוג:: בותריולפיס
שם מדעי
 Bothriolepis ‏אייכוואלד, 1840
בותריולפיס (שם מדעי: Bothriolepis) הוא סוג דג קדום שחי בתקופת הדבון בים. הוא קרוב רחוק של הדג הענקי דנקליאוסטיוס וכמותו שייך לסדרת בעלי שריון. מאובני יצורים אלה היו הקדומים והנפוצים ביותר בסדרתו.
לדג מוזר זה היה גוף שטוח עטוי בשריון חזק, עיניים קטנות ופה קטן שנמצא בחלק התחתון של גופו וכמעט ולא נראה. ליצור לא היו סנפירי גב או שת והזנב היה עשוי אונה אחת, אך היו לו שני סנפירי חזה. אורכו הגיע עד מטר אחד, אך רוב המינים היו קרובים לאורך 30 ס"מ. ככל הנראה לא היה טורף אלא מסנן רקבוביות מקרקעית החופים והמים המתוקים של הדבון. שריונו החזק הגן עליו מטורפים אחרים.
בסוג זה היו כ-60 מינים מגוונים שהיו נפוצים בכל העולם ובעיקר באסיה, אוסטרליה, אירופה ואמריקה.
בואי נרקוד

| --- | --- |

 סינגל בביצוע חן אהרוני בהשתתפות האולטראס
 יצא לאור:  21 במרץ 2018
 שפה:  עברית
 חברת תקליטים:  Mobile1 Music
 כתיבה:  חן אהרוני, סהר חגי, ניצן קייקוב, אלי פרץ ודן ברטוב
 הפקה:  ניצן קייקוב
בואי נרקוד הוא סינגל שהוקלט על ידי הזמר הישראלי חן אהרוני בהשתתפות הצמד המוזיקלי האולטראס. את השיר הוציאה לאור ב-21 במרץ 2018 חברת התקליטים Mobile1 Music.
רקע וכתיבה

השיר נכתב על ידי אהרוני והאולטראס, לצד סהר חגי וניצן קייקוב, שגם הפיק אותו. בשיאו, דורג במקום החמישי במצעד הרשמי של גלגלצ, בשבוע של 7 ביוני 2018. הוא גם דורג במקום התשיעי במצעד הסינגלים השבועי של המדיה פורסט (פזמונים עבריים). בסמוך לצאתו עלה לפלטפורמת הספוטיפיי, שם צבר למעלה מ-317 אלף השמעות. הווידאו קליפ שלו צבר למעלה מ-1.7 צפיות ביוטיוב.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 9 |  |
|  ישראל | המצעד הרשמי של גלגלצ | 5 |  |
הערות שוליים

↑  המצעד השבועי 07.06.2018, גלגלצ
↑  בואי נרקוד - חן אהרוני והאולטראס, ספוטיפיי
↑  חן אהרוני מארח את האולטראס - בואי נרקוד | Chen Aharoni ft. The Ultras - Boei Nirkod, יוטיוב
ארנסט לודוויג, הדוכס הגדול של הסן

ארנסט לודוויג, הדוכס הגדול של הסן (בגרמנית: Ernst Ludwig Karl Albrecht Wilhelm, von Hessen und bei Rhein;‏ 25 בנובמבר 1868 – 9 באוקטובר 1937) היה הדוכס הגדול האחרון של הדוכסות הגדולה של הסן בין השנים 1892–1918.
ביוגרפיה > ילדותו

ארנסט לודוויג נולד ב-25 בנובמבר 1868 בדרמשטאדט שהשתייכה לדוכסות הגדולה של הסן, ללודוויג הרביעי, הדוכס הגדול של הסן ולאליס, נסיכת הממלכה המאוחדת, בתם של אלברט, נסיך סקסה-קובורג-גותה וויקטוריה, מלכת הממלכה המאוחדת.
בשנת 1873 מת אחיו של ארנסט לודוויג - פרידריך, כתוצאה מדימום פנימי. בשנת 1878 חלו כל בני המשפחה, חוץ מהנסיכה אליזבת, במחלת הדיפטריה, והנסיכה מרי, בת הזקונים של המשפחה, נפטרה בגיל שלוש וחצי בלבד. האם שטיפלה בכל בני משפחתה החולים, הסתירה את דבר מותה של מרי משאר הילדים החולים במשך חודש כמעט. כשהילדים גילו לבסוף היא ניחמה ונישקה אותם, למרות החשש להדבקות. לבסוף חלתה האם ב-7 בדצמבר ומתה שבוע בלבד לאחר מכן, ב-14 בדצמבר 1878.
ביוגרפיה > שלטונו

ב-13 במרץ 1892 מת לודוויג הרביעי, הדוכס הגדול של הסן, וארנסט לודוויג עלה במקומו לשלטון. בשנת 1899 הוא יסד את מושבת האומנים של דרמשטאדט משום שהאמין שאומנות תביא גם לשגשוג כלכלי. המוטו שלו היה: "Mein Hessenland blühe und in ihm die Kunst" ("אדמת ההסן שלי תפרח ובתוכה האומנות"), במהלך מלחמת העולם הראשונה, היה ארנסט לודוויג קצין מטה במטה של וילהלם השני, קיסר גרמניה. ב-9 בנובמבר 1918 נאלץ ארנסט לודוויג לוותר על כסאו, בעקבות התבוסה במלחמה והמהפכה הגרמנית שהתחוללה בעקבותיה.
ב-9 באוקטובר 1937 מת ארנסט לודוויג בעיר לאנגן, וב-16 בנובמבר נקבר בדרמשטאדט בהלווייה ממלכתית.
משפחתו

במהלך ביקור אצל סבתו המלכה ויקטוריה בטירת בלמורל פגש ארנסט לודוויג את בת דודו מצד אמו ויקטוריה מליטה, נסיכת אדינבורו וסקסה-קובורג-גותה, בתו של אלפרד, דוכס סקסוניה-קובורג-גותה. המלכה ראתה כי השניים הסתדרו היטב יחדיו, חלקו תחומי עניין דומים ואף חלקו את אותו תאריך יום הולדת, ועודדה את הזוג להנשא, למרות התנגדויותיהם.
לבסוף נכנעו ארנסט לודוויג וויקטוריה ללחצים מצד משפחותיהם ונישאו בקובורג ב-9 באפריל 1894. משתתפי החתונה כללו נציגים מכל משפחות האצולה האירופאיות הגדולות, ובמהלך הטקס גם הוכרזו אירוסיה של אחותו הקטנה של החתן, אלכסנדרה, לצאר לעתיד ניקולאי השני. הזוג הוליד בת אחת, אליזבת. הנישואים בין השניים לא היו מאושרים; ויקטוריה התמרמרה על כך שבעלה העניק את מלוא תשומת לבו לבתם, אותה העריץ, בעוד שארנסט כעס על רעייתו שלא מילאה את חובותיה כדוכסית. למרות זאת הזוג נודע כמארחים מעולים וביתם בדרמשטאדט היה מוקד בלתי רשמי לאנשי אצולה צעירים, וכן לאמנים ואינטלקטואלים רבים.
המלכה ויקטוריה, ששמעה על הקשיים בנישואים בין שני נכדיה, לא הסכימה להתיר להם להתגרש בשל בתם, אליזבת. לאחר מותה של המלכה ויקטוריה בינואר 1901 בני הזוג היו חופשיים לבקש גירושין ובית המשפט העליון של הסן העניק להם גט בסוף אותה השנה. גירושיהם של הדוכסים הגדולים של הסן גרם לסקנדל בין משפחות האצולה באירופה.
לאחר גירושיה שבה ויקטוריה להתגורר עם אמה בקובורג וחלקה משמרת עם ארנסט על ילדתם. אליזבת, שתמיד הייתה קרובה יותר לאביה, האשימה את אמה בגירושין והעדיפה להתגורר עם ארנסט לודוויג.
ב-2 בפברואר 1905 התחתן ארנסט לודוויג עם אלאונורה, נסיכת זולמס-הוהנזולמס-ליך, בתם של הרמן, נסיך זולמס-הוהנזולמס-ליך ואגנס, רוזנת שטולברג-ורניגרודה. ממנה היו לו 2 ילדים:
גאורג דונאטוס, נסיך הכתר של הסן (1906–1937), התחתן  עם ססיליה, נסיכת יוון ודנמרק, אחותו של הנסיך פיליפ, דוכס אדינבורו.
לודוויג, נסיך הסן (1908–1968), התחתן עם מרגרט גדס.
אפריקייה איירווייז

אפריקייה איירווייז (בערבית: الخطوط الجوية الأفريقية; באנגלית: Afriqiyah Airways) היא חברת תעופה לובית שבסיסה בנמל התעופה הבינלאומי של טריפולי.
החברה נוסדה באפריל 2001 והחלה את פעילותה בדצמבר אותה שנה כשהיא מפעילה מטוסי בואינג 737-400.
צי המטוסים

צי המטוסים של החברה נכון לינואר 2019:
| כלי טיס | בצי | בהזמנה | נוסעים> J | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A319-100 | 1 | — | 16 | 96 | 112 |  |
| איירבוס A320-200 | 5 | — | 16 | 126 | 142 |  |
| איירבוס A330-300 | 1 | — | לא ידוע | לא ידוע | לא ידוע |  |
| איירבוס A350-900 | — | 10 | טרם נקבע | טרם נקבע | טרם נקבע |  |
צי אפריקייה איירווייז קרגו
| איירבוס A300-600RF | 1 | — | מטען | מטען | מטען |  |
| סה"כ | 8 | 10 |  |  |  |  |
הערות שוליים

↑  פרטי צי המטוסים של אפריקייה איירווייז, באתר airfleets.net (באנגלית)
↑  16 January 2014. "Afriqiyah Airways places firm order for four more A350 XWBs | Airbus News & Events". Airbus.com. נבדק ב-2014-01-17.
↑  "Afriqiyah Airways Airbus A300 photo by L.Y.S AVIATION PHOTOGRAPHY". נבדק ב-2016-10-31.
↑  "Afriqiyah Airways 5A-ONS (Airbus A300 - MSN 788)  (Ex A6-MXA A6-SRI B-18503 ) |  Airfleets  aviation". www.airfleets.net. נבדק ב-2016-10-31.
אפרסמון

ערך זה עוסק בעץ פרי המוכר בהווה. אם התכוונתם לצמח המוזכר בתלמוד, ראו .
| אפרסמון |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אברשאים
משפחה:: אבניים
סוג:: Diospyros
מין:: אפרסמון
שם מדעי
 Diospyros kaki ‏הבן, 1782
עץ אפרסמונים
אפרסמון (שם מדעי: Diospyros kaki) הוא עץ פרי נשיר ולא גדול, המניב פירות כתומים בסוף הסתיו. מוצא האפרסמון מדרום-מזרח סין, והוא משתייך למשפחת האבניים - Ebenaceae. בלשונות רבים הוא נקרא בשמו היפני, "קאקי", ובאנגלית הוא נקרא "פּרסימון" (Persimmon). שיח האפרסמון הנזכר בתלמוד אינו עץ הפרי הידוע היום בשם זה, והדמיון בשמותיהם הוא שהביא לקריאת עץ הפרי בשם "אפרסמון".
לאפרסמון זנים רבים, הנפוצים ברוב הארצות הממוזגות של העולם, שמתחלקים לשתי קבוצות עיקריות: זנים בעלי פרי עפיץ בעודו קשה על העץ, אותם נוהגים להעביר תהליך של הבחלה, וזנים בעלי פרי שאינו עפיץ בעודו קשה על העץ. העפיצות, הקרשת הרוק והמרירות, הנגרמת עקב המצאות הטאנין בפרי, מונעת את אכילת הפרי לפני שהוא בשל לחלוטין ישירות מן העץ ברוב הזנים.
האפרסמון הפך במאה העשרים לפרי מסחרי, הביקוש אליו גדל מאוד, ובאזורים נוספים, לבד מסין ויפן, מגדלים אותו בצורה מסחרית. בהם איטליה, ברזיל, ארגנטינה, הרפובליקות האסיאתיות של ברית המועצות לשעבר, דרום אוקראינה, צפון הודו, אוסטרליה הדרומית, דרום צרפת, צפון אפריקה וישראל.
האפרסמון זקוק למנות קור מועטות, העץ נמוך ונוח לקטיף ולעיצוב, והשלכת הסתווית שלו צבעונית ונחשבת ליפה. העלים של האפרסמון עומדים בשלכת בגוונים של אדום וכתום. לאפרסמון יש יכולת להצמיח ייחורים משורשי העץ, גם במרחק רב מעץ האם. פריו מכיל כמות גדולה של ויטמין A, אבל עיכולו קשה לקבוצות מסוימות באוכלוסייה, ורצוי לא להפריז באכילתו.
גידול האפרסמון בישראל

עצי האפרסמון הראשונים הובאו ארצה בראשית המאה העשרים. עם זאת, במשך שנים רבות, עד לאחר הקמת המדינה, הוא היה מצוי רק בתחנות הניסיונות ובחלקות תצפית מעטות. פיתוח מוצלח של שיטות ההבחלה יצר אפשרות לגידול של הפרי באופן נרחב, ובעיקר של הזן "טריומף". בשנות האלפיים, מטעי האפרסמון משתרעים על עשרות אלפי דונמים, והיצוא למדינות אחרות מגיע לכמה עשרות-אלפי טונות בשנה. כמות הסוכר בפירות המגודלים בישראל נחשבת גבוהה במיוחד (22 עד 25 אחוזים), דבר המהווה יתרון על פני פירות מארצות אחרות עם כמות סוכר קטנה יותר.
זני האפרסמון הלא עפיצים אינם מצויים במטעים, אבל מצויים הרבה בגינות פרטיות ובחצרות.
הערות שוליים

↑  אפרסמון באתר הרשימה האדומה של IUCN
| --- | --- |
בקרת זהויות :  NLI: 987007538390905171  GND: 4333471-4  LNB: 000343636 
מטע אפרסמונים בשלכת בחורף
אשתאול

ערך זה עוסק במושב. אם התכוונתם לעיר מקראית, ראו .
| --- | --- |

מדינה: ישראל ישראל
מחוז: ירושלים
מועצה אזורית: מטה יהודה
גובה ממוצע: ‎282 מטר
תאריך ייסוד: 1949
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 1,191 תושבים
    - שינוי בגודל האוכלוסייה: ‎-3.2% בשנה
 מפת מיקום  מפה דינמית   (למפת השפלה מוגדלת) אשתאול(למפת השפלה רגילה) אשתאול(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אשתאול(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אשתאול31°46′52″N 35°00′33″E﻿ / ﻿31.7811466064154°N 35.009126569642°E﻿ / 31.7811466064154; 35.009126569642  heמפת היישובים של מועצה אזורית מטה יהודה (in English: Mateh Yehuda Regional Council) באדום - אשתאול בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

אשתאול הוא מושב צפונית לעיר בית שמש השייך למועצה אזורית מטה יהודה. היישוב הוקם על ידי עולים מתימן בשנת 1949, מיד עם תום מלחמת העצמאות.
שמו של היישוב כאחת מערי שבט דן. על פי התנ"ך, רוח ה' החלה לפעם בשמשון בין צרעה לאשתאול.
שלט הכניסה לאשתאול
היסטוריה

המושב נוסד עם שאר יישובי פרוזדור ירושלים בתום מלחמת העצמאות, על קרקעות הכפרים הערביים הנטושים אישוע ועסלין, וזאת כדי ליצור רצף התיישבותי בין השפלה לבין ירושלים.
גרעין המייסדים הראשון, 80 משפחות, עלה לקרקע בחודש דצמבר בשנת 1949, והורכב רובו ככולו מעולים יוצאי תימן. השם העברי אשתאול ניתן למקום בדצמבר 1949. ב-1950 החלו בנטיעת היער הגדול המקיף את היישוב, ששימש ככפר עבודה ותושביו התפרנסו מעבודות יערנות במסגרת הקרן הקיימת לישראל. מאוחר יותר זכה היער בשם "יער הקדושים".
בשלב מאוחר יותר נרתם ארגון הג'וינט בארץ, וסייע לתושבי המקום לפתח את ענפי החקלאות, ובכלל זה הלול.
ב-1952 נבחר המושב לייצג את מושבי העולים בסרט התדמית "השחר בוקע", שהפיקה הסוכנות היהודית בבימויו של אריה להולה. בשנת 1960 צולם סרט הקולנוע הבריטי "סיפורו של דוד" (A Story of David) בסמוך למושב.
בסוף שנות ה-90 בוצעה הרחבה במושב, במסגרתה נקלטו כ-100 משפחות חדשות שבנו את ביתן במגרשים ששווקו על ידי מינהל מקרקעי ישראל. כיום גרים במושב מעל 200 משפחות ובתי-אב המנהלים חיי קהילה ערים.
תושבי אשתאול מתפרנסים מענפי חקלאות מסורתיים, לולי מטילות, תיירות פנים, ומגוון מקצועות חופשיים בהם עוסקים תושבי המושב וההרחבה.
גלריה

אשתאול לקראת ערב
אשתאול ממעוף הציפור
מפת המושב
מרכז קהילתי אשתאול
נטיעת יער אשתאול, 1945
אשתאול, 1957
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ( ראו למשל:שופטים יג, כה.
↑  נקבעו שמות לישובים בפרוזדור ירושלים, הארץ, 26 בדצמבר 1949
שמות חדשים ליישובים ביהודה, על המשמר, 23 בדצמבר 1949
↑  דו"ח חטיבת "הראל" מתוך יומן המבצעים של מבצע "דני", באתר הפלמ"ח
↑  שמות חדשים ליישובי הפרוזדור, על המשמר, 26 בדצמבר 1949
↑  כפר עבודה אשתאול, דבר, 9 ביוני 1950
| --- | --- |
בקרת זהויות :  NLI: 987007524102605171
בואי נגיד (משחק המונופול)

| --- | --- |

 סינגל בביצוע אלון אולארצ'יק
 מתוך האלבום בואי נגיד שאני שלך
 יצא לאור:  1995
 שפה:  עברית
 חברת תקליטים:  NMC
 כתיבה:  אלון אולארצ'יק
 הפקה:  אלון אולארצ'יק
בואי נגיד (משחק המונופול) הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 1995 חברת התקליטים NMC, והוא נכלל כרצועה השנייה באלבום האולפן הרביעי של הזמר, "בואי נגיד שאני שלך".
על השיר

השיר נכתב, הולחן והופק על ידי אולארצ'יק. הוא הוצג כמועמד לכניסה למצעד הפזמונים השבועי של רשת ג' ב-31 בדצמבר 1995. בשבוע לאחר מכן דורג במקום התשיעי. ב-28 בינואר עלה למקום השלישי – המיקום הגבוה ביותר אליו הגיע. ב-17 במרץ, לאחר שמונה שבועות צעידה, יצא מהדירוג השבועי.
מיקומי שיא

|   ‏‏‏  מצעדים ודירוגים (1996)> מדינה |   ‏‏‏  מצעדים ודירוגים (1996)> מצעד |   ‏‏‏  מצעדים ודירוגים (1996)> מיקום שיא |   ‏‏‏  מצעדים ודירוגים (1996)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 3 |  |
הערות שוליים

↑  המצעד השבועי של רשת ג' מתאריך 31 בדצמבר 1995, פזמונט
↑  המצעד השבועי של רשת ג' מתאריך 7 בינואר 1996, פזמונט
↑  המצעד השבועי של רשת ג' מתאריך 28 בינואר 1996, פזמונט
↑  המצעד השבועי של רשת ג' מתאריך 17 במרץ 1996, פזמונט
| אלון אולארצ'יק |
| --- | --- | --- |
| אלבומי אולפן | אולארצ'יק • שעשועי כאילו • תגיד לי מה אתה מרגיש • בואי נגיד שאני שלך • אולארצ'יק בשקט • פעם בגליל - מבט מוזיקלי • רוק & רוך • אולארצ'יק סטייל • יום אחד • תה בשניים • אולארצ'יק. עכשיו |  |
| מיני-אלבומים | מתקרבים הכוכבים |  |
| אלבומי הופעה | אולארצ'יק ג'אז • נפגשנו Live • אולארצ'יק הלהקה ואני LIVE |  |
| אלבומי אוסף | האוסף • המיטב |  |
| סינגלים | "בא לשכונה בחור חדש" • "מאיר ואלון" • "היא הולכת בדרכים" • "גלים גלים" • "או שאתה שר או שלוקחים אותך מפה" • "כולם כולם" • "שלום סלאם" • "בחור אנלוגי בעולם דיגיטלי" • "בן בסט" • "החיים קשים" • "בואי נגיד (משחק המונופול)" • "נערה במשקפיים" • "בואי נתחבק" • "מסטיק" • "מחפש אותך" |  |
| השתתפות בסינגלים | "אני לא רוקד כשעצוב" • "מוכר הפרחים" • "מאחורי השער" • "בתוך עינייך" |  |
אסטריקס ואובליקס: המשימה קלאופטרה

| --- | --- |

כרזת הסרט
 מבוסס על:  "אסטריקס וקלאופטרה" מאת רנה גוסיני ואלבר אודרזו
 בימוי:  אלן שבה
 הופק בידי:  קלוד ברי
 תסריט:  אלן שבה
 עריכה:  סטפן פריירה
 שחקנים ראשיים:  כריסטיאן קלאבייה ז'ראר דפארדיה ג'מאל דבוז מוניקה בלוצ'י אלן שבת קלוד ריץ' ז'ראר דרמון
 מוזיקה:  פיליפ שאני
 צילום:  לורן דיילנד
 מדינה:  צרפת צרפת איטליה איטליה
 חברת הפקה:  Katharina/Renn Productions TF1 Films Production Chez Wam
 חברה מפיצה:  Pathé Distribution (צרפת, בריטניה ושווייץ) מירמקס (במדינות נבחרות; באמצעות Buena Vista International)
 הקרנת בכורה:  צרפת 30 בינואר 2002
 משך הקרנה:  107 דק' 
 שפת הסרט:  צרפתית 
 סוגה:  סרט קומדיה, סרט הרפתקאות 
 תקציב:  50 מיליון יורו
 הכנסות:  128 מיליון דולר
 הכנסות באתר מוג'ו:   asterixetobelixmissioncleopatra
 פרסים:  César Award for Best Costume Design 
 סרט קודם:  אסטריקס ואובליקס נגד קיסר 
 סרט הבא:  אסטריקס ואובליקס באולימפיאדה 
 אתר רשמי
 דף הסרט ב־IMDb
 
אסטריקס ואובליקס: המשימה קלאופטרה (בצרפתית: Astérix et Obélix: Mission Cléopâtre) הוא סרט קומדיה והרפתקאות צרפתי לכל משפחה משנת 2002, שנכתב ובוים על ידי אלן שבה על פי קשת העלילה "אסטריקס וקלאופטרה" מאת רנה גוסיני ואלבר אודרזו; שזהו לו עיבודו השני לאחר שעובד בעבר כסרט מונפש בשנת 1968.
בסרט, שבים כריסטיאן קלאבייה וז'ראר דפארדיה לגלם את דמויותיהם של אסטריקס ואובליקס, ולצדם מככבים ג'מאל דבוז, מוניקה בלוצ'י, קלוד ריץ', ז'ראר דרמון, אדואר בר, דיידונה ושבה עצמו.
עם עלייתו לאקרנים, זכה הסרט להצלחה ביקורתית וקופתית גדולה, ונחשב לסרט הצרפתי היקר ביותר באותה תקופה, לפני שהתעלה עליו הסרט "שנים של אירוסין" שהופץ שנתיים אחריו. בעקבות הצלחתו ביקורתית והקופתית, הפך לסרט המצליח ביותר בצרפת מזה 36 שנים ולהצלחה המסחרית השנייה בגודלה בכל הזמנים, שני לסרט "האנגלים באים, האנגלים באים" משנת 1966.
צוות השחקנים והדמויות

כריסטיאן קלאבייה – אסטריקס
ז'ראר דפארדיה – אובליקס
ג'מאל דבוז – סרגליס
אדואר בר – אוטיס
מוניקה בלוצ'י – קלאופטרה
ז'ראר דרמון – ערמומיס
אדואר מונטוט – מזימיס
אלין צ'אבט – יוליוס קיסר
קלוד ריץ' – אשפיקס
איזבל ננטי – איטנריס
שנטל לאובי – קרטפוס
דיידונה – קאיוס קפלוס
ז'אן-פול רוב – קאיוס אנטיוירוס
ברנה פארסי – זקנאדום
פייר טשרניה – המספר
הפקה > פיתוח

לאחר הצלחתו הביקורתית והמסחרית של הסרט "דידייה, שזיכה את הבמאי אלן שבה בפרס סזאר בקטגוריית "סרט הביכורים הטוב ביותר" בשנת 1998, פנה אליו המפיק קלוד ברי בהצעה לביים סרט "אסטריקס" שני, שיהיה המשך לסרט "אסטריקס ואובליקס נגד קיסר".
לאחר שהסכים להצעתו של ברי, החל שבה לחפש את חוברת הקומיקס המתאימה לעיבוד, ובין היתר דחה את "אסטריקס וקלאופטרה", בנימוק כי עיבוד לקשת עלילה זו תדרוש תקציב גבוה וכי צילומיה יהיו מורכבים. במקום זאת, שקל שבה לעבד את קשתות העלילה של "אסטריקס הגלדיאטור", "קרב המנהיגים" או "אסטריקס הלגיונר". מנגד, טען ברי כי "אסטריקס וקלאופטרה" ישמש כבסיס מעולה עיבוד קולנועי, בהתחשב בכך שתלבושותיו ותפאורותיו הם "הקולנועיים ביותר" שבחוברות "אסטריקס", מכיוון שנכתב על ידי רנה גוסיני ואלבר אודרזו לאחר שראו בקולנוע את "קלאופטרה" מאת ג'וזף ל. מנקייביץ'. חרף התקציב העצום שדרשו צילומי הסרט, החליט ברי לעבד קשת עלילה זו ושכנע בכך את שבה, לאחר שהכריז בפניו: "הספינקס, הרומאים, הפירמידות, קלאופטרה... זה יהיה סרט נהדר להעניק לצופים!".
הפקה > צילומים

צילומי הסרט התקיימו במרוקו, בצרפת, ובאולפני "סרטי הים-התיכון" שבמלטה.